दिल्ली और आसपास के इलाकों में बारिश, आंधी चलने और ओले गिरने के भी आसार  
दिल्ली में न्यूनतम तापमान 24.6 डिग्री सेल्सियस दर्ज किया गया
नमी का स्तर 74 फीसदी दर्ज किया गया
शनिवार को भी मौसम खुशनुमा बने रहने की संभावना
राष्ट्रीय राजधानी दिल्ली के के आसपास के क्षेत्रों में शुक्रवार को शाम छह बजे तक ओले गिरने की संभावना है. मौसम विभाग ने यह संभावना जताई है. दिल्ली के कुछ इलाकों में शाम चार बजे के आसपास हल्की बारिश शुरू भी हो गई.  
मौसम विभाग ने शाम 4 बजे कहा कि कहा कि अगले दो घंटों के दौरान मेरठ, मोदीनगर, लोनी, खैर सहित आसपास के स्थानों पर ओले गिरने की संभावना प्रबल है.

India Meteorological Department (IMD): Hail precipitation most likely over & nearby of Meerut, Modinagar, Loni, Khair & isolated places of Delhi during the next 2 hours. https://t.co/6C4xM1NJ0E
भारत मौसम विज्ञान विभाग (IMD) ने कहा है कि दिल्ली, हिसार, रोहतक, झज्जर, पानीपत, कोसली, सोनीपत, बागपत, गुरुग्राम, रेवाड़ी, बावल, मानेसर गाजियाबाद, नोएडा, होडल, महेंद्रगढ़ और इनके आसपास के इलाकों में बारिश और तेज हवाओं के साथ आंधी आएगी. इन इलाकों में बारिश होने और ओला वृष्टि होने के भी आसार हैं.
इससे पहले आज सुबह मौसम विभाग ने दिल्ली वासियों को गर्मी से राहत मिलने की उम्मीद जताई थी. मौसम विभाग ने शुक्रवार को हल्की बारिश का अनुमान जताया था.
शुक्रवार को दिल्ली में न्यूनतम तापमान मौसम के औसत से दो डिग्री कम 24.6 डिग्री सेल्सियस दर्ज किया गया. नमी का स्तर 74 फीसदी दर्ज किया गया. मौसम वैज्ञानिकों ने गरज के साथ हल्की बारिश और आंधी भरी हवाओं की संभावनाओं के साथ शुक्रवार को आसमान में बादल छाए रहने का अनुमान जताया.
कल यानी शनिवार को अधिकतम तापमान 36 डिग्री सेल्सियस के आसपास जबकि न्यूनतम तापमान 24 डिग्री सेल्सियस के आसपास रहने की संभावना है. शनिवार को भी मौसम खुशनुमा रहने की उम्मीद है. दिल्ली में गुरुवार को अधिकतम तापमान 36.7 डिग्री सेल्सियस दर्ज किया गया जबकि न्यूनतम तापमान 23.4 डिग्री सेल्सियस रहा.